Φουρνιστό με ντοματίνια, κόκκινα φασόλια και χωριάτικα λουκάνικα
Κόβουμε τα λουκάνικα, τα βάζουμε στο ταψί μαζί με τα φασόλια, τα ντοματίνια και το χωριάτικο ψωμί και έχουμε ένα πλούσιο φουρνιστό φαγητό που σχεδόν γίνεται μόνο του.
600 γρ. πολύχρωμα ντοματίνια, καλά πλυμένα και κομμένα στη μέση , 600 γρ. (1 1⁄2 κονσέρβα) κόκκινα φασόλια, έτοιμα βρασμένα, μαζί με το ζουμί τους , 600 γρ. χωριάτικο λουκάνικο της αρεσκείας μας, κομμένο σε κομμάτια των 8-10 εκ. , 3 σκελίδες σκόρδο, καθαρισμένες και ολόκληρες , 200 γρ. χωριάτικο προζυμένιο ψωμί, κομμένο σε κυβάκια 2 εκ. , 50 ml ελαιόλαδο , αλάτι, φρεσκοτριμμένο πιπέρι , λίγος ψιλοκομμένος μαϊντανός, για το σερβίρισμα 
Για να φτιάξουμε φουρνιστό με ντοματίνια, κόκκινα φασόλια και χωριάτικα λουκάνικα, ξεκινάμε προθερμαίνοντας τον φούρνο στoυς 180°C.Ρίχνουμε όλα τα υλικά σε ένα μέτριο ταψί, τα αλατοπιπερώνουμε, τα περιχύνουμε με το ελαιόλαδο και 70 ml νερό και τα ανακατεύουμε καλά.Ψήνουμε για περίπου 40 λεπτά, μέχρι να ψηθούν καλά όλα τα υλικά, να ροδοκοκκινίσουν τα λουκάνικα και να μελώσουν τα ντοματίνια και τα φασόλια.
Λουκάνικα,Ντομάτα,Φασόλια